Լրագրողների հետ զրույցում Միքայել Մանուկյանը նշեց, որ ՀՅԴ ծրագիրը շատ հավակնոտ է, այն 30 օր շարունակ մշակել են բազմաթիվ արհեստավարժ մասնագետներ բոլոր ոլորտներից` կանաչապատում, տրանսպորտ, կոմունալ շինարարություն, համայնքային կառավարում և այլն: «Չկա մի ոլորտ, որը ներառված չլինի մեր ծրագրում, և քարոզարշավի ժամանակ ներկայացվելու են այդ ոլորտները: Կարևորը խոսելը չէ, այլ գործելը, և ես վստահ եմ, որ ֆինանսական միջոցներ միշտ կարելի է գտնել` խնդիրներին սպառիչ լուծում տալու համար: Կարելի է արդյունավետ համագործակցել թե´ Սփյուռքի կառույցների, թե´ միջազգային կազմակերպությունների հետ: Կարևորը արդյունավետ գործելու կամքն է և ցանկությունը»,- ասաց նա: